ועדת החינוך, התרבות והספורט, כנסת 17, פרוטוקול מספר 252, 2007-07-16 08:30

מיכאל מלכיאור: בוקר טוב וחודש טוב, הישיבה נפתחת.

מיכאל מלכיאור: זו ישיבה שמטרתה שני דברים: מטרה אחת היא לעשות תיקון לדבר אחד שהעירו מאז הישיבה הקודמת במגעים עם משרד התמ"ת.

מיכאל מלכיאור: שמענו שנפלה טעות בידנו ואנחנו רוצים לתקן את הטעות כדי שהחוק יהיה מושלם.

מיכאל מלכיאור: זה דבר אחד.

זבולון אורלב: על מה התיקון?

מירב ישראלי: בעיקרון הרי דובר על כך שננסה לתאם נוסח לגבי חניכות וחוק עבודת נוער.

מירב ישראלי: מסתבר שלמרות שחלק מהמקצועות של החניכות נלמדים במסגרת עבודת נוער, חוק עבודת נוער עצמו לא יכול להיות תחליף לחוק לימוד חובה, מעצם נוסח החוק.

מירב ישראלי: לכן מחקנו את חוק עבודת נוער.

מירב ישראלי: אבל, מכיוון שצריך עכשיו להפעיל את החניכות גם למקצועות שכרגע הם מכח חוק עבודת נוער וזה דורש פרוצדורה, מוצע שבמסגרת ההחלה בהדרגה, כאשר שר החינוך מחיל את החוק בהדרגה, הוא ייעשה את זה בהתייעצות עם שר התמ"ת כדי שהדברים יהיו בתיאום.

מירב ישראלי: זה התיקון.

זבולון אורלב: קוימה התייעצות עם שר התמ"ת בקשר לאותם חוקים?

מירב ישראלי: חשבנו שבלאו הכי אם זה יהיה לפי אזורים או לפי זה אז זה בעצם מורכב.

מיכאל מלכיאור: התייעצות.

מיכאל מלכיאור: כן.

מיכאל מלכיאור: זה נעשה בהסכמה עם המשרד.

מירב ישראלי: ליבינה היתה הערה נוספת.

זבולון אורלב: אגב, זה שזה נעשה בהסכמת המשרד זה אף פעם לא בעיה, כי אם אנחנו צריכים להגן על המשרד - - -

מיכאל מלכיאור: כן.

מירב ישראלי: ליבינה היתה הערה נוספת בקשר לדיווח.

מירב ישראלי: לפי סעיף 3ג לחוק העיקרי, הורדנו את המילים: "בגיל 16 או 17" וכרגע מעביד צריך לדווח על כל ילד שהוא מעביד, כל נער שהוא מעביד.

מירב ישראלי: נוצרה איזו אי הלימה.

מירב ישראלי: נער, לפי חוק לימוד חובה, הוא מגיל 14, בעוד שמותר להעביד רק ילדים מגיל 15.

מירב ישראלי: לכן מוצע שכאן יהיה במקום: "בגיל 16 או 17" "מגיל 15".

יבינה זכאי בראונר: נכון.

מיכאל מלכיאור: או.

מיכאל מלכיאור: קיי, עד כאן לדברים הקטנים, עכשיו לדבר היותר קשה.

מיכאל מלכיאור: ביקשתי לעשות רביזיה בהחלטה שלנו, אני רוצה להגיד לפרוטוקול דברים שאני גם אגיד מעל במת הכנסת.

מיכאל מלכיאור: קשה לי להבין את התנהלות הממשלה בדברים רבים.

מיכאל מלכיאור: אולי הבינה לא ניתנה כולה לחברי ועדת החינוך, אז כנראה שיש הבנה אחרת של איך מושלים ואיך מקבלים החלטות בדרג הממשלתי.

מיכאל מלכיאור: עבדנו על החוק הזה הרבה מאוד זמן, כפי שגם זבולון ציין.

מיכאל מלכיאור: למעשה עבדנו על החוק הזה מאז הכנסת ה-14.

מירב ישראלי: זה מקובל עליכם התיקון של מגיל 15, נכון?

מיכאל מלכיאור: כן.

מיכאל מלכיאור: יש הסכמה כללית שכל מי שמבין בחינוך, גם הדרג המקצועי וגם פה, רצון קולקטיבי של הכנסת, שחייבים לעשות את החוק הזה, שזה דבר נחוץ.

מיכאל מלכיאור: לכן רצינו ורוצים לפעול בהסכמה כמה שיותר רחבה כלפי הממשלה.

מיכאל מלכיאור: דנתי לפני כמה חודשים עם ראש הממשלה בחוק הזה.

מיכאל מלכיאור: הוא הביע הרבה מאוד עניין ואחרי דחיות שהוא ביקש – לבדוק את העניין ולחכות, ולבדוק עם אנשי התקציבים ולראות את התמונה הכוללת – אחרי סדרה של דיונים הוא ביקש לדחות זאת עד אחרי הביקור שלו בארצות הברית.

מיכאל מלכיאור: נעניתי לכל הבקשות של ראש הממשלה.

מיכאל מלכיאור: התקיים דיון רחב אצל עובד יחזקאל עם הדרגים המקצועיים של מי שהם ראו לנכון להזמין, בעיקר אנשי האוצר.

מיכאל מלכיאור: בעקבות זה ראש הממשלה קיבל החלטה לתמוך בחוק.

מיכאל מלכיאור: ההחלטה הזאת התקבלה לפני שבועיים, ובעקבות זה הממשלה נתנה הוראה לקואליציה להצביע בעד החוק.

מיכאל מלכיאור: בזכות זה גם החוק הפך לא תקציבי.

מיכאל מלכיאור: העברנו את זה בקריאה ראשונה, כאשר ההסכם שלי עם משרד ראש הממשלה היה שכבר באותו שבוע יכולתי להביא את זה גם לקריאה שניה ושלישית.

מיכאל מלכיאור: כלומר, זו בפירוש לא היתה הסכמה לגבי קריאה ראשונה, אלא כדי לגמור את החוק.

מיכאל מלכיאור: זה היה התהליך, תהליך קבלת ההחלטות.

מיכאל מלכיאור: הבנתי שמדינת האוצר בשבועיים האחרונים התגברה והצליחו, אני לא יודע בדיוק איך ובאיזה תהליך קבלת החלטות, ללחוץ בנקודות חלשות במשרד ראש הממשלה.

מיכאל מלכיאור: היתה לי שיחה עם מי שמנהל את הדבר מטעם ראש הממשלה, עובד יחזקאל, ביום רביעי, אחרי שביום שלישי בערב ראש הממשלה שוב הבטיח אישית שהחוק יעבור בתמיכת ממשלה.

מיכאל מלכיאור: ביום רביעי בערב, כשדיברתי עם עובד יחזקאל הבנתי שהם חושבים על העניין.

מיכאל מלכיאור: כמובן, הם חושבים שזה חוק מאד חשוב ונחוץ, אבל יש אילוצים.

מיכאל מלכיאור: הוא הבטיח לי עד יום חמישי בבוקר להשיב לי תשובה.

מיכאל מלכיאור: אנחנו עכשיו ביום שני בבוקר – עוד לא קיבלתי תשובה.

מיכאל מלכיאור: זה בלתי אפשרי לנהל מדינה בצורה כזו, אני אומר את זה חד משמעית.

מיכאל מלכיאור: אי אפשר למשול בצורה כזאת.

מיכאל מלכיאור: יש גם דרך עבודה, יש השלכות של החלטות שמתקבלות ואנחנו עושים בעקבות זה הסכמים אחרים.

מיכאל מלכיאור: ראש הממשלה ביקש ממני גם, מפורשות, בקריאה ראשונה ולקראת השנייה והשלישית, לציין שראש הממשלה מוביל את החוק, שהוא חושב שזו מהפיכה נחוצה למען הילדים בישראל, כחלק מראיה כוללת של טיפול בילדים.

מיכאל מלכיאור: אני בהחלט מקבל זאת בברכה וראוי שראש הממשלה יוביל מהלך כזה חשוב.

מיכאל מלכיאור: אבל כגודל הציפיה גם גודל התמיהה, לגבי ההתנהלות של הממשלה שאפילו לא מוכנה בצורה ישרה לבוא ולהודיע, להגיד.

מיכאל מלכיאור: תגידו, אתם בעד?

מיכאל מלכיאור: אתם נגד?

מיכאל מלכיאור: מה זה המשחקים, ההתחמקות החוסר יושר שאני רואה בהתנהלות?

מיכאל מלכיאור: אני לא יודע, אבל אני מניח שזה שלא חזרו זה בגלל שהתביישו, ואני מבין למה התביישו להודיע שנפל שינוי בהחלטה.

מיכאל מלכיאור: יכול להיות שאני טועה ושזה סתם בגלל שהיו הרבה הכנות לפגישות עם אבו מאזן, ובוודאי יש תמיכה של הממשלה בעניין.

מיכאל מלכיאור: לכן, אנחנו רוצים להבטיח את עצמנו מכל הכיוונים פה, כי החוק הזה חייב לעבור.

מיכאל מלכיאור: זה חוק משמעותי ומרכזי שחייב לעבור.

מיכאל מלכיאור: לכן אני רוצה להציע נוהל שהוא קצת לא שיגרתי, אבל בהחלט, כמובן, חוקי.

מיכאל מלכיאור: אני גם רוצה לציין שהדבר נעשה לאורך כל הדרך בתמיכה, בעידוד ובסיוע של שני המציעים המרכזיים האחרים: חבר הכנסת זבולון אורלב, שנמצא פה וחברת הכנסת רונית תירוש, שנמצאת במקום אחר, אבל נותנת תמיכה מלאה לכל התהליך הזה.

מיכאל מלכיאור: אני חושב גם שככה צריכה לעבוד ועדת החינוך של הכנסת.

מיכאל מלכיאור: אנחנו הסכמנו מהישיבה הראשונה שאין פה קואליציה ואופוזיציה ואנחנו פשוט חייבים לעשות דברים נחוצים למען החינוך במדינת ישראל, ואין שום ספק שזה חוק חיוני ביותר.

מיכאל מלכיאור: לכן, זה מה שאני מציע שנעשה עכשיו: אנחנו נעשה רביזיה – כמובן, צריכים להצביע על זה.

מיכאל מלכיאור: אנחנו נעשה רביזיה בהחלטה, בהנחה שוב - אלא אם כן יש בשורה של מי מהנוכחים לגבי עמדת הממשלה - נעשה רביזיה, נוציא שוב את הענישה, את הקב"סים – קציני ביקור סדיר – מהחוק, נשאיר את החוק, חוץ מזה, עם השינוי הדרוש, כמו שבעצם הכנו את זה לקריאה ראשונה, נשאיר את החוק כמות שהוא.

מיכאל מלכיאור: ואני אציע – לא להצבעה פה בוועדה, אלא אני אציע הסתייגות שנביא למליאה שמחזירה את המקב"סים, בתקווה שאו שהממשלה עד אז תתעשת ותעשה מה שהיא צריכה לעשות, שתוביל את החוק כמו שאני מצפה מראש הממשלה, זו אופציה אחת, או שהממשלה לא תתעשת ותהיה נגררת ואנחנו ננסה להביא חמישים, שזה קשה להביא בגלל השעות של ההצבעה.

מיכאל מלכיאור: לא בגלל שאין רצון של למעלה מחמישים, אלא בגלל השעות של קריאה שנייה ושלישית במליאת הכנסת.

מיכאל מלכיאור: זה מה שנעשה, נעשה את זה עכשיו, לא נעשה על זה דיון.

יבינה זכאי בראונר: אדוני יושב הראש, יש לנו עוד בקשה שאמרנו בדיון הקודם, אני התבקשתי לחזור עליה בדיון הנוכחי, לעניין ההחלה בהדרגה.

יבינה זכאי בראונר: אמרו לי אנשי המקצוע שאפילו אם החוק הזה עובר as is, אין שום דרך להחיל אותו בתשס"ח, זה בעוד כחודש וחצי.

מיכאל מלכיאור: לכן נתנו את זה לגמרי בידי השר – במקרה זה השרה – נתנו את זה לגמרי בידיים שלה להחליט כמה היא רוצה להחיל את הנושא הזה.

מיכאל מלכיאור: זאת אומרת: אין פה שום קביעה.

מיכאל מלכיאור: הקביעה האמיתית, הסגורה, היא בתשס"ט, ולכן לא הייתי חושש, ואני שמח שאתם תומכים בחוק.

ריקי ארמן: צריך החלה כלשהי, מינימלית.

אבישי פדהצור: משרד החינוך לא תומך בחוק?

יבינה זכאי בראונר: אני כרגע לא אמרתי אם אני תומכת או מתנגדת, אני דיברתי על סעיף 7, ואמרתי שאין שום דרך להתחיל להחיל אותו בהדרגה החל מתשס"ח.

יבינה זכאי בראונר: זה עוד חודש וחצי.

זבולון אורלב: או.

זבולון אורלב: קיי, ההערה נשמעה, בואו נמשיך.

מיכאל מלכיאור: או.

מיכאל מלכיאור: קיי אני רוצה לעשות הצבעה, קודם על רביזיה.

מיכאל מלכיאור: מי מצביע בעד רביזיה?

מיכאל מלכיאור: שלושה בעד, אין נמנעים, אין מתנגדים.

זבולון אורלב: הרביזיה התקבלה.

מיכאל מלכיאור: הרביזיה התקבלה, כן.

מיכאל מלכיאור: עכשיו אני רוצה להצביע על הנוסח שיהיה כמו הנוסח שהגשנו לקריאה ראשונה, זאת אומרת: עם הוצאת הקב"סים מהחוק.

מיכאל מלכיאור: מי מצביע בעד החוק כמו שהוא עכשיו?

מיכאל מלכיאור: שלושה בעד, אין מתנגדים, אין נמנעים.

ריקי ארמן: זה עם התיקונים של משרד התמ"ת?

יבינה זכאי בראונר: כן.

יבינה זכאי בראונר: כן.

מיכאל מלכיאור: עם התיקונים.

מיכאל מלכיאור: הכנסנו גם תיקונים טכניים, אז לא עשינו הצבעה עליהם.

מיכאל מלכיאור: לכן אנחנו בעצם מגישים את זה כנוסח הוועדה ואנחנו נגיש את ההסתייגויות.

זבולון אורלב: אני מבקש הסתייגות דומה שתהיה בשמי.

מירב ישראלי: אני אעשה לשניכם.

מיכאל מלכיאור: גם חבר הכנסת גלנטי.

יצחק גלנטי: גם אני אשמח להצטרף.

יצחק גלנטי: אני אצטרף להסתייגות.

מיכאל מלכיאור: גם חבר הכנסת גלנטי וגם חברת הכנסת רונית תירוש מגישים כולם אותה הסתייגות.

מיכאל מלכיאור: הישיבה נעולה.